**K****öszöntő**

Köszöntelek Benneteket a 2023-as év első - Szövetségünk által megrendezésre kerülő – technikai továbbképző eseménye alkalmából, valamint ezúton szeretnék Boldog új évet kívánni a teljes Tagságnak!

A korábbi évekhez hasonlóan idén is Monor ad otthont az Országos Technikai Szemináriumnak, amit nagyon köszönünk! Az esemény időpontja: **2023. február 18., szombat**.

Az elmúlt években sokat foglalkoztunk a formagyakorlatokkal, és a szabad küzdelemmel, ezért idén most visszatérünk az önvédelmi alapokhoz. Több mint három éve járt nálunk vendégelőadóként Magyar Attila biztonságtechnikai mérnök (taijutsu, defendo, krav maga instruktor), aki ismét elfogadta meghívásomat. Előzetes terveink szerint tartunk majd egy rövid áttekintést a korábban elhangzottakból, majd a gyakorlatoké lesz a főszerep.

**FONTOS:**

Kiemelten kértem a Mestert, hogy a jogi részek ismerete mellett, ne csak a mi kultúránkban működő önvédelmi fogások kerüljenek elő, hanem egy valódi katonai, élet halál helyzetben nélkülözhetetlen technikák is. Ennek okán az eseményen résztvevők alsó korhatárát 16 évre emelem!

Biztassátok tanítványokat a részvételre, és gyertek minél többen, hogy egységes felfogásban tudjuk képviselni a jövőben, mi az ami működik éles helyzetben, és mi az, ami nem.

Bízom benne, hogy sokat tanulunk majd, és felejthetetlen élmény elé nézünk!

Üdvözlettel,

**Poós Péter, VII. Dan mester**

Országos Technikai Főinstruktor

**Tervezett program**  
  
8:00-9:00 Érkezés, regisztráció

9:30-10:00 Köszöntő, szeminárium menete

10:00-11:30 Elméleti rész

11:30-13:00 Gyakorlati rész

13:00-14:00 Ebédszünet  
  
14:00-15:00 Elméleti rész

15:00-17:30 Gyakorlati rész

**Fontos tudnivalók**

Helyszín: Jászai Mari Általános Iskola 2200 Monor, Jászai Mari tér 1.

Időpont: 2023. február 18., szombat

Részvételi alsó övhatár: 6. gup, zöld öv

Részvételi alsó korhatár: betöltött 16 éves életkor

Az Országos Technikai továbbképző Szemináriumon a Magyar ITF Taekwon-do 2017-es őszi közgyűlésének határozata nyomán a részvétel kötelező:

1. minden klubvezető mesternek

2. minden válogatott versenyzőnek

3. minden, az adott évben aktív versenybírónak

4. övfokozattól függetlenül minden, a soron következő Dan-vizsgára jelentkezőnek

Sérülés, vagy betegség esetén dobokba való átöltözés nem szükséges, de az érdekelt személyeknek megfigyelőként a kispadon ülve akkor is részt kell venniük a szemináriumon.

A Szeminárium költsége: 6000.- Ft/fő. Megjelenés tiszta, vasalt dobokban.

Kötelezően hozzatok magatokkal: kesztyű, szuszpenzor, mellvédő, fogvédő, páronként 1 pajzs és gyakorlókés (klubvezető felelőssége), javasoljuk továbbá a melegítőt, váltás tornacipőt, ivóvizet.

*Várunk mindenkit szeretettel Monoron, február 18-án!*